《送李民瞻侍郎宣谕陕西》
明代·吴云

侍郎将命出金銮，道路传呼远近欢。
关内官曹迎使节，秦中父老识衣冠。
云开太华三峰秀，水绕黄河九曲寒。
寄语渭川千亩竹，西风还解报平安。

作者简介：（?—1375）元明间常州府宜兴人，字友云。仕元，为翰林待制。入明，授弘文馆校书郎，官至湖广行省参政。八年，奉诏与所获云南使臣铁知院等往云南招谕。知院诱云为元使，改制书绐梁王，云不从，被杀。